KXDR “Soxe” kosmodromini 2015-yilgacha modernizatsiya qilib bo‘ladi

KXDR g‘arbida joylashgan “Soxe” kosmodromidagi start majmuasini modernizatsiya qilish ishlari 2015-yilgacha tugallanishi mumkin. Bu haqda 38 North Amerika-Janubiy Koreya internet-portaliga tayanib, “RIA Novosti” xabar berdi.

Shu yilning martidan iyuligacha olingan sun’iy yo‘ldosh suratlari katta hajmdagi raketa tashuvchini eltish uchun avtomobil va temir yo‘llari qurilishi yakunlanganini ko‘rsatgan edi.
Suratlarda poligonning sinov markazi shimoli-g‘arbiy qismidagi qurilish ishlari ham eks etgan. Yangi gumbazsimon inshootlar kelajakda tayyorlash markazi yoki parvozlarni boshqarish markaziga aylantirilishi taxmin qilinmoqda.